เขียนและพูดเนื้อหาซ้ำๆ เตรียมตัวให้พร้อม สร้างคลังความจำ
เตรียมกระดาษและใช้ปากกาเขียนเนื้อหาทั้งหมดออกมา ถ้าเนื้อหานั้นค่อนข้างสั้น ให้ใช้วิธีเขียนเนื้อหานั้นหลายครั้ง ผู้คนจำนวนมากจดจำข้อมูลได้ดียิ่งขึ้นเมื่อบันทึกข้อมูลนั้นลงในกระดาษ การเขียนข้อมูลทุกอย่างลงในกระดาษสามารถช่วยให้เราจดจำข้อมูลได้ดียิ่งขึ้น การพิมพ์เนื้อหาช่วยให้สามารถจดจำข้อมูลได้ดียิ่งขึ้นเหมือนการเขียนเนื้อหาลงในกระดาษเพราะทำให้เราได้เรียนรู้เนื้อหาผ่านทางการมองเห็น ถ้าเห็นว่าพิมพ์เนื้อหาได้เร็วกว่าเขียน ก็ให้พิมพ์เนื้อหาทั้งหมดลงในคอมพิวเตอร์หลายเที่ยวเพื่อจะได้สามารถจดจำเนื้อหาทั้งหมดนั้นได้ในคืนนั้น  เราจะพิมพ์เนื้อหาด้วยความเร็วเท่าไหร่ก็ได้ การเขียนเนื้อหาจะทำให้เราจดจำเนื้อหาได้ดีกว่าการพิมพ์เนื้อหา บางครั้งเราอาจคิดว่าตนเองรู้เนื้อหาดีอยู่แล้ว แต่พอถึงเวลาต้องขึ้นพูดต่อหน้าผู้คน กลับพูดไม่ออกเสียอย่างนั้น  ฉะนั้นเราจึงต้องฝึกพูดเนื้อหาต่อหน้าผู้อื่นเพื่อให้ตนเองมั่นใจว่าจะไม่หลงลืมข้อมูลเวลาพูดจริง  อาจขอให้เพื่อนแนะนำเคล็ดลับในการพูดด้วยก็ได้  เพื่อนจะสามารถช่วยบอกเราได้ว่าเรานั้นพูดดังพอไหมหรือพูดเร็วไปไหม ถ้าไม่มีใครว่างมาดูเราฝึกพูด ก็ให้อัดวีดีโอการซ้อมพูดของตนเอง  การบันทึกเป็นวีดีโอไว้จะช่วยให้เราได้กลับไปดูและเห็นจุดบกพร่องในการพูดและภาษาท่าทางของตนเอง นอกจากนี้เราสามารถฟังเสียงตนเองพูดในเวลาที่กำลังทำอย่างอื่นได้ด้วย และจะได้ถือโอกาสนี้จดจำข้อมูลไปพร้อมกัน เราไม่จำเป็นต้องพูดเนื้อหาออกมาได้ทุกตัวอักษร แต่เราควรจำหัวข้อทั้งหมดที่ตนเองจะต้องพูดให้ได้ ใช้เวลาจดจำประเด็นสำคัญ ข้อเท็จจริงและข้อมูลทางสถิติที่สำคัญ รวมทั้งหัวข้อต่างๆ ที่ต้องการพูดเพื่อเป็นการรับรองว่าเราจะพูดเนื้อหาในเรื่องนั้นได้อย่างครอบคลุมทุกอย่าง ถึงแม้อยากจะอยู่ซ้อมพูดจนดึกดื่น แต่การทำแบบนี้ไม่ก่อให้เกิดประโยชน์ต่อตัวเรา การอดนอนจะทำให้ระดับความเครียดสูงขึ้นและลดสมาธิของเราลง  ฉะนั้นเราต้องนอนอย่างน้อยแปดชั่วโมงก่อนขึ้นพูดจริง ถึงแม้จะต้องคร่ำเคร่งกับการเตรียมนำเสนองาน แต่อย่าลืมดูแลสุขภาพร่างกายของตนเองด้วย  หาเวลาออกไปเดินเร็ว อย่าลืมกินอาหารให้ครบทุกมื้อ และดื่มน้ำให้มากๆ สิ่งเหล่านี้มีความสำคัญพอๆ กับการจดจำเนื้อหาเพื่อนำเสนองานเลยทีเดียว ลองนึกสิว่าเรากลัวอะไรบ้างเมื่อต้องออกไปพูด เขียนสิ่งที่กลัวลงไปในกระดาษ จากนั้นจึงหาวิธีรับมือกับความกลัวเหล่านี้   ถ้าการสบตาผู้ฟังทำให้เราไม่มีสมาธิ ก็ลองมองศีรษะของผู้ฟังแทน ลองยืนพูดอยู่ข้างหลังแท่นหรือถือไมโครโฟนไว้เพื่อให้มือไม่ว่าง ลองหายใจเข้าลึกๆ เพื่อให้ตนเองรู้สึกสงบขึ้น แบ่งเนื้อหาที่จะพูดออกเป็นหัวข้อต่างๆ คิดสิว่าเราจะพูดเรื่องอะไรบ้าง เขียนหัวข้อเหล่านั้นลงในกระดาษหรือกระดาษจดก็ได้ นับสิว่าเนื้อหาของเรามีกี่หัวข้อและให้บ้าน สำนักงาน หรือที่ใดก็ตามมีเฟอร์นิเจอร์ตามจำนวนหัวข้อที่เรามี  แล้วค่อยกำหนดว่าจะให้หัวข้อแต่ละหัวข้ออยู่ที่เฟอร์นิเจอร์ชิ้นไหน  ตัวอย่างเช่น ถ้าเรามีหัวข้อสิบหัวข้อ เราก็ต้องมีเฟอร์นิเจอร์สิบชิ้น จากนั้นจึงกำหนดว่าจะให้หัวข้อแต่ละหัวข้ออยู่ที่เฟอร์นิเจอร์ชิ้นไหน พอเราได้กำหนดแล้วว่าในคลังความจำของเราจะมีเฟอร์นิเจอร์อะไรบ้างแล้ว ก็ให้นึกภาพวัตถุที่เกี่ยวข้องกับหัวข้อนั้น  ตัวอย่างเช่น ถ้าหัวข้อนั้นเป็นเรื่องการเงิน ก็ให้นึกภาพธนบัตร ถ้าเป็นหัวข้อเกี่ยวกับแฟชั่น ก็ให้นึกภาพเสื้อเชิ้ต ให้นำหัวข้อแต่ละหัวข้อมาจับคู่กับเฟอร์นิเจอร์ที่มี  จากนั้นจึงนึกภาพวัตถุพร้อมกับเฟอร์นิเจอร์ชิ้นนั้น   ตัวอย่างเช่น ถ้ากำลังพูดเรื่องแฟชั่น ก็ให้นึกภาพเสื้อเชิ้ตหลายตัวถูกแขวนอยู่ในตู้เสื้อผ้า ถ้ากำลังพูดเรื่องเกี่ยวกับการเงิน ก็ให้นึกภาพธนบัตรออกมาจากเตาอบ
เขียนเนื้อหาทั้งหมดลงในกระดาษ. พิมพ์เนื้อหา. ซ้อมพูดเนื้อหาต่อหน้าเพื่อน. บันทึกการซ้อมพูดของตนเอง. อย่าจำเนื้อหาทุกตัวอักษร. พักผ่อนให้เพียงพอ. ดูแลสุขภาพร่างกาย. ทำจิตใจให้สงบ. แบ่งเนื้อหาออกเป็นหัวข้อต่างๆ. กำหนดว่าหัวข้อแต่ละหัวข้อจะอยู่ในตำแหน่งไหนบ้าง. นึกภาพวัตถุซึ่งแทนหัวข้อแต่ละหัวข้อนั้น. นำหัวข้อมาจับคู่กับเฟอร์นิเจอร์แต่ละชิ้น.
https://www.wikihow.com/Memorize-a-Speech-in-One-Night https://www.wikihow.com/Memorize-a-Speech-in-One-Night https://www.wikihow.com/Memorize-a-Speech-in-One-Night
Memorizing Through Repetition Preparing for Success Using the Memory Palace Technique